Yoga-instruktør og glødende Game of Thrones-fan Winther McDonald har valgt at kombinere sin store interesse for den amerikanske serie med sit virke som yogainstruktør. - Det er en blanding af serien og en almindelig yogatime, forklarer instruktør Winther McDonald. For de uindviede så Game of Thrones er en fantasyserie, der foregår i et middelalder-univers. Den kan ses på en betalingskanalen HBO, og den har kørt i nu syv sæsoner. Sæsonerne igennem har serien skabt en støt stigende seerskare verdenen over. Winther McDonalds yogatimer er bygget op over traditionelle yogapositurer, men hun giver dem forskellige twists, der alle kan relateres til serien og dens karakterer, så der eksempelvis er Ravne-posituren, Casterly Rock-posituren og Khaleesi-posituren. - Jeg har dyrket yoga hos Winther i tre et halvt år, og man bliver altid glad af at komme til hendes timer. Der er altid sjov og ballade, siger en af kursusgængerne Anette Petersen. Du kan se en længere reportage fra en af de specielle yogasessioner i videoen herover.

Referat:
Fans af den populære fantasyserie kan nu udtrykke deres Game of Thrones-begejstring på et yogahold i Aalborg.